લોર્ડ રીઝનું આ વિષેનું પુસ્તક, ‘Our final century’ તાજેતરમાં જ પ્રકાશિત થયું છે. તેમાં તેમણે પૃથ્વી પર ઊભા થતા જતા ખતરા વિશે વિગતે વાત કરી છે, જે જોખમ ઊભું કરનાર મૂળ તો આપણે પોતે જ છીએ. તેનો સાર આપણી ભાષામાં મૂકીએ તો, ‘લોભને થોભ નથી.’ એ કહેવત પ્રમાણે ‘વિકાસ’ એટલે શું તે સમજ્યા સિવાય જ કહેવાતા વિકાસની ગાંડી દોટમાં આપણે સૌ અત્યારે મચી પડ્યા છીએ તેનું આ પરિણામ છે. આજના માનવનાં કાર્યો તે પૃથ્વી પર બળાત્કાર છે. હજુ તો જીવનનું પુસ્તક આપણે વાંચ્યું પણ નથી ત્યાં જ તોફાની બાળકની જેમ આ અદ્દભુત કિતાબનાં પાનાંઓના આપણે ચીરા ઉડાવી રહ્યા છીએ.